钦定古今图书集成/历象汇编/庶征典/第024卷 > 群书备考 > 《日重光赋》冯有经
## 钦定古今图书集成/历象汇编/庶征典/第024卷 > 群书备考 > 《日重光赋》冯有经

“伊曜灵之腾烈，爥万类而无垠。体干爻以迅运，揭《离》
火以交明。炳烛龙之烁灼，奋踆乌之威神。倬元圣而
伟天，标异质以示珍。时也寰宇廓清，景氛澄霁。晨光
发其熹微，长空敛其纤翳。浴咸池于天末，拂若木于
海裔。蔚圆规以成章，抱重光之绮丽。焕羲车以转妍，
映彤庭而逾媚。尔乃聚焰成珠，攒创成轮。霍爌闪烁”，
宣朗璘珣。上烘煌以布景，下斐亹而竞文。荧光爥乎
四表，赩辉达乎五云。但观其虚明内𣹢，光华外映。一
体双形，同辉并莹。既环外而若卫，亦虚中而若孕。合
小大以错景，混表里以扬光。焜煌煌其齐照，炜煜煜
以俱翔；抱金轮而错出，纷焕彩以摇芒。若乃临紫宸
而朗耀，辗碧落以遄征；郁曈昽兮玉“树，晰璀璨兮金
茎。发华葩而不定，若绮组之相成。争离披而晃爌，亹
陵乱而相婴。联遐迩以明媚，知中外之晶荧。羲和方
弭节而眴目，离朱亦惝恍而丧精。炳矣《璧连》，光若珥
抱。既摇彩于层楹，又旁烛乎奥窔。”盛魄赞于齐臣，声
歌登于汉庙。绚五色之渥彩，俨九光之赤霞。清尘氛
于海宇，涤烟霭乎王家。明道而幽深靡隐照临而悠
久。重华。光昭烂兮，〈句上疑有脱讹〉轮菌抱载，云霞灿兮焜。
《煜爚》靡不眴兮。郁仪呈瑞，皇天眷兮。向明出治，历维
万兮。煜煜重离，时方旦兮。身依末光，在霄汉兮。曦阳